text: SPQR
  
  publiceret: 2023-06-01 13:21:51+02:00
  SPQR er et udtryk for den romerske republiks højeste myndighed.
  Det findes overalt på antikke romerske mindesmærker, også efter republikkens fald, og bruges i vore dage af Roms bystyre. Andre byer har overtaget udtrykket, fx hansestaden Lübeck, der i sit officielle segl har SPQL for Senatus Populusque Lubeckensis.
  Forkortelsen udlægges undertiden spøgefuldt som Sono Pazzi Questi Romani, der er italiensk for 'De er skøre, de romere'.